《蝶恋花 其二 百花洲老桂盛开，张师明、程德远携酒来醉花下，有唱酬蝶恋花，亦次其韵》
宋代·向子諲

岩桂秋风南埭路。墙外行人，十里香随步。此是芗林游戏处。

谁知不向根尘住。

今日对花非浪语。忆昨明光，早辱君王顾。生怕青蝇轻点污。

思鲈何似思花去。

作者简介：向子諲(yīn)（1085-1152），字伯恭，号芗林居士，临江（今江西清江县）人。哲宗元符三年（1100）以荫补官。徽宗宣和间，累官京畿转运副使兼发运副使。高宗建炎处任迁江淮发运使。素与李纲善，李纲罢相，子湮也落职。起知潭州，次年金兵围潭州，子諲率军民坚守八日。绍兴中，累官户部侍郎，知平江府，因反对秦桧议和，落职居临江，其诗以南渡为界，前期风格绮丽，南渡后多伤时忧国之作。有《酒边词》二卷。